9. Varia la mida del pinzell
| Capítol 7. Dibuix amb el GIMP |

## 9. Varia la mida del pinzell

Des del GIMP 2.4, tots els pinzells tenen una mida variable que es pot canviar.

### 9.1. Com variar la mida d'un pinzell

Podeu canviar la mida del pinzell de diverses maneres:

1. Utilitzant el lliscador Mida de les opcions de l'eina. Les eines: llapis, pinzell, goma d'esborrar, aerògraf, clona, cicatritza, clona en perspectiva», difumina/ressalta i aclareix/crema tenen un lliscador per a variar la mida del pinzell.

   Figura 7.20. El lliscador de la mida

2. Ús de les tecles drecera predefinides per canviar la mida d'una eina:

   - Disminueix la mida en 1: [

   - Augmenta la mida en 1: ]

   - Disminueix la mida en 10: {

   - Augmenta la mida en 10: }

3. Ús de les accions predeterminades de la roda del ratolí per canviar la mida d'una eina:

   - Disminueix la mida en 1: Ctrl+Alt+Roda del ratolí cap avall

   - Augmenta la mida en 1: Ctrl+Alt+Roda del ratolí cap amunt

4. Programant la roda del ratolí:

   1. En la finestra principal del GIMP, premeu Edita → Preferències.

   2. En la columna esquerra de la finestra nova, seleccioneu Dispositius d'entrada → Controladors d'entrada.

   3. Podeu veure els Controladors d'entrada addicionals, amb dues columnes: Controladors disponibles i Controladors actius.

      En la columna Controladors actius, feu doble clic en el botó Roda principal del ratolí.

   4. Llavors, podeu veure una finestra nova: Configura el controlador d'entrada.

      A la columna de l'esquerra Esdeveniment, per ressaltar-lo feu clic a Desplaça cap amunt.

   5. Feu clic al botó Edició (en el part inferior del mig de la llista).

   6. Podeu veure la finestra Selecciona l'acció per l'esdeveniment del controlador.

      Desplegueu l'element Eines, fent clic en el triangle petit de l'esquerra.

   7. En la columna esquerra Acció, feu clic a Augmenta l'escala del pinzell per ressaltar-la i, a continuació, feu clic al botó D'acord.

   8. Ara, davant de Desplaça cap amunt es mostra tools-paint-brush-scale-increase.

   9. Tanqueu la finestra.

   10. Amb el mateix mètode, programeu Desplaça cap avall amb Disminueix l'escala del pinzell.

   11. No oblideu fer clic al botó D'acord en la finestra principal de Preferències.

   Després d'aquestes explicacions una mica llargues, podeu utilitzar la roda del ratolí per a variar-ne la mida. Per exemple, trieu l'eina llapis amb el pinzell «Cercle». Situeu el punter en la finestra de la imatge, si utilitzeu la roda del ratolí en les dues direccions podreu veure el «Cercle» encongint-se o estirant-se.

5. Podeu programar els cursors «Amunt» i «Avall» del teclat (al costat del teclat numèric).

   El mètode és similar al de la roda del ratolí. Les úniques diferències són:

   - En la columna Controladors actius, feu doble clic al Main Keyboard.

   - En la columna Esdeveniment, premeu Cursor amunt per a la primera tecla, i Cursor avall per a la segona tecla.

   - Després, utilitzeu els dos cursors (fletxa a dalt i fletxa a baix) i el resultat és el mateix que el de la roda del ratolí.

8. El quadre de diàleg GIH |  | 9.2. Creació ràpida d'un pinzell

Report a bug in GIMP Report a documentation error