2.4. Obre...
| 2. El menú «Fitxer» |

### 2.4. Obre...

L'ordre Obre... activa un diàleg que us permet seleccionar una imatge per carregar des del vostre disc dur o un dispositiu extern. Per a altres maneres d'obrir fitxers, consulteu les ordres descrites a les pàgines següents (Secció 2.5, «Obre com a capes...», etc.).

#### 2.4.1. Activar el diàleg

- Podeu accedir al diàleg Obre des de la barra del menú: Fitxer → Obre....

- També podeu obrir el diàleg amb la drecera de teclat Ctrl+O.

#### 2.4.2. Navegar pels fitxers

Figura 16.11. El diàleg Obre una imatge

Aquest navegador de fitxers us hauria de semblar familiar si heu treballat anteriorment amb fitxers. A continuació explicarem els detalls d'aquest diàleg.

1. El botó Escriu un nom de fitxer commuta la visibilitat del quadre de text Ubicació. Per defecte, això està amagat.

   La drecera de teclat Ctrl+L fa la mateixa acció que aquest botó.

   | Nota
   Quan se selecciona Cerca o Utilitzats recentment a la llista Llocs, no és possible mostrar el quadre de text Ubicació. Primer haureu de seleccionar un altre element d'aquesta llista.

2. En la caixa de text Ubicació podeu escriure un camí a un fitxer d'imatge. Si no escriviu un camí, es mostrarà el nom del fitxer seleccionat. També podeu escriure les primeres lletres del nom: s'autocompletarà i es mostrarà una llista de noms de fitxer que comencen per aquestes lletres.

   Quan cerqueu un fitxer o una carpeta usant la característica Cerca (consulteu a baix, punt 4), l'etiqueta canvia a Cerca i podeu introduir el nom en aquesta caixa de text.

3. Es mostra el camí de la carpeta actual. Podeu utilitzar-lo per navegar a una altra carpeta fent clic a la part desitjada.

4. Amb Cerca podeu cercar un fitxer o directori, encara que no en sabeu el nom exacte. Feu clic a Cerca, escriviu un nom de fitxer o una part del nom en la casella de cerca i premeu Retorn. L'àrea de visualització dels fitxers (7) llistarà tots els fitxers i carpetes del vostre directori d'inici (directori d'usuari a Windows) amb noms que continguin el text que heu escrit. Malauradament no podeu restringir els resultats a fitxers d'un tipus específic (10).

   Utilitzats recentment mostra la llista de fitxers que heu obert recentment.

5. Aquesta àrea us permet accedir a les carpetes principals i als dispositius d'emmagatzematge.

6. Aquesta part de la llista mostra les carpetes que heu marcat com a adreces d'interès. Podeu afegir adreces d'interès mitjançant el + (mireu 9), o l'opció Afegeix a les adreces d'interès que es mostra quan feu clic amb el botó dret a una carpeta al panell central.

   Podeu eliminar una adreça d'interès fent clic al -, o a l'opció Elimina que es mostra quan feu clic amb el botó dret sobre un marcador. Aquest menú de clic dret també es pot utilitzar per Canviar el nom del marcador.

7. Els continguts de la carpeta seleccionada es mostren aquí. Canvieu la seva carpeta actual fent clic doble sobre una carpeta en aquest panell. Seleccioneu un fitxer amb un sol clic. Llavors, podeu obrir el fitxer que heu seleccionat fent clic en el botó Obre. Un clic doble obre el fitxer directament. Tingueu en compte que només podeu obrir fitxers d'imatge.

   Fent clic amb el botó dret en un nom de carpeta s'obre el menú contextual:

   El menú contextual de carpeta

8. La imatge seleccionada es mostra en la finestra Previsualització. Si és una imatge creada pel GIMP, la mida del fitxer, la resolució i la composició de la imatge es mostren sota la finestra de previsualització.

   | Suggeriment
   Si un altre programa ha modificat la imatge, feu clic en la finestra de previsualització per a actualitzar-la en la miniatura de previsualització.

9. Fent clic a +, afegiu la carpeta seleccionada a les adreces d'interès.

   Fent clic a -, lleveu les adreces d'interès seleccionades de la llista.

10. Aquesta part ja no existeix. Per limitar les imatges mostrades només a un tipus de fitxer determinat, seleccioneu-ne un de la llista següent.

11. Selecciona el tipus de fitxer es pot utilitzar per definir explícitament el format del fitxer d'imatge. En general, no cal que us preocupeu per això, perquè en la majoria dels casos el GIMP pot determinar automàticament el tipus de fitxer.

    Per defecte és Detecció automàtica, la qual cosa fa que el GIMP intenti detectar automàticament el format correcte.

    En els casos excepcionals en què ni l'extensió del fitxer ni la informació interna del fitxer són suficients per indicar al GIMP el tipus de fitxer, podeu configurar-lo seleccionant-lo d'aquesta llista.

#### 2.4.3. Importing an image with a color profile

Figura 16.12. The Convert to RGB Working Space Dialog

When you open a non XCF image that has a color profile attached to it, GIMP will open a dialog asking you whether you want to convert it to GIMP's inbuilt sRGB color profile, or to keep the original profile.

Using either choice is fine since GIMP will do profile conversion in the background when needed. If you want GIMP to stop asking you this question then check the Don't ask me again. If you change your mind you can always restore the question by going into Preferences, Color Management, Policies, File Open behaviour.

2.3. Crea |  | 2.5. Obre com a capes...

Report a bug in GIMP Report a documentation error