4.6. Elimina els ulls vermells
| 4. Filtres de millora |

### 4.6. Elimina els ulls vermells

#### 4.6.1. Resum

Figura 17.41. Exemple del filtre «Elimina els ulls vermells»

Imatge original

«Elimina els ulls vermells» aplicat

L'objectiu d'aquest filtre és llevar els ulls vermells d'una imatge. Abans d'aplicar «Elimina els ulls vermells» heu de fer una selecció (llaç o el·líptica) del contorn de l'iris dels ulls amb pupil·la vermella. Després només es podrà aplicar el filtre en aquesta selecció. Si no feu aquesta selecció, el filtre us informarà: «La selecció manual dels ulls pot millorar els resultats».

#### 4.6.2. Activació del filtre

Aquest filtre es troba a Filtres → Millora → Elimina els ulls vermells....

#### 4.6.3. Opcions

Figura 17.42. Opcions del filtre «Elimina els ulls vermells»

Presets, «Input Type», Clipping, Blending Options, Preview, Split view

  | Nota
  Aquestes opcions es descriuen a Secció 2, «Característiques comunes».

Llindar blanc i negre

  Si moveu el lliscador del llindar, variarà la quantitat de color vermell per a eliminar.

4.5. Reducció de soroll |  | 4.7. El veí simètric més proper

Report a bug in GIMP Report a documentation error