5.19. Relleu (antic)
| 5. Filtres de distorsions |

### 5.19. Relleu (antic)

#### 5.19.1. Visió general

Figura 17.104. Exemple d'aplicació del filtre Relleu (antic)

Imatge original

Filtre «Relleu (antic)» aplicat

Aquest filtre estampa i repuja la capa o selecció activa, és a dir, produeix un efecte de relleu amb protuberàncies i clots. Les àrees clares s'alcen i les fosques s'enfonsen. Podeu regular la il·luminació.

Només es pot utilitzar amb imatges RGB. Si la vostra imatge està en escala de grisos, l'entrada del menú no estarà disponible i apareixerà en gris clar.

#### 5.19.2. Activa el filtre

Podeu trobar aquest filtre a Filtres → Distorsions → Relleu (antic)....

#### 5.19.3. Opcions

Figura 17.105. Opcions del filtre «Relleu (antic)»

Previsualització

  Tots els canvis de configuració apareixen en la previsualització sense afectar la imatge fins que no premeu D'acord. No marqueu Previsualització si el vostre ordinador és massa lent.

Funció
  Mapa de relleu

    El relleu és suau i es preserven els colors.

  Relleu

    Converteix la vostra imatge a escala de grisos i el relleu està més marcat, amb aspecte metàl·lic.

Azimut

  Es refereix a la il·luminació dels punts cardinals (0 - 360). Si el sud és a la part superior de la imatge, llavors, l'est (0°) és a l'esquerra. L'increment del valor va en sentit antihorari.

Elevació

  És l'altura des de l'horitzó (0°), en principi fins al zenit (90°), però aquí fins a l'horitzó oposat (180°).

Profunditat

  Els bonys són més elevats i els sots més profunds quan augmenta la profunditat.

5.18. Corba |  | 5.20. Rínxol de pàgina

Report a bug in GIMP Report a documentation error